ພາລະກິດຂອງສະຫະລັດ ໃນລີເບຍ ປະສົບຜົນສໍາເລັດ
ໃນ​ວັນ​ເສົາ​ວານ​ນີ້ ປະທານາທິບໍດີ​ບາຣັກ​ ໂອ​ບາ​ມາ ກ່າວ​​ວ່າ ພາລະກິດ​ຂອງ​ກອງທັບ​ສະຫະລັດ​ໃນ​ລີ​ເບຍ​ ກໍາລັງ​ໄດ້​ຮັບ​ຜົນ​ສໍາ​ເລັດ.
ໃນຂະນະດຽວກັນ ລັດຖະມົນຕີປ້ອງກັນປະເທດສະຫະລັດທ່ານ Robert Gates ກ່າວວ່າ ບັນດາເຈົ້າໜ້າທີ່ສືບລັບກໍາລັງປະສົບກັບ ບັນຫາໃນການພິສູດວ່າ ການໂຈມຕີທາງອາກາດຂອງຝ່າຍປະສົມໄດ້ເຮັດໃຫ້ພວກພົນລະເຮືອນບາດເຈັບແລະລົ້ມຕາຍນັ້ນ ໃນການໃຫ້ສໍາພາດກັບຕາໜ່າງໂທລະພາບ CBS ຊຶ່ງ ກໍານົດຈະອອກອາກາດໃນວັນອາທິດມື້ນີ້ ທ່ານ Gates ກ່າວວ່າ ລາຍງານຂ່າວລັບເວົ້າວ່າ ພວກກໍາລັງທີ່ນິຍົມ ລັດຖະບານກາດດາຟີໄດ້ນໍາເອົາສົບຂອງປະຊາຊົນທີ່ ພວກເຂົາໄດ້ເຂັ່ນຂ້ານັ້ນໄປວາງໄວ້ໃນສະຖານທີ່ຕ່າງໆ ທີ່ຝ່າຍກໍາລັງປະສົມໄດ້ທໍາການໂຈມຕີທາງອາກາດນັ້ນ ບັນດາເຈົ້າໜ້າທີ່ລີເບຍກ່າວຫາພວກເຮືອບິນລົບຂອງຝ່າຍ ປະສົມວ່າໄດ້ສັງຫານພວກພົນລະເຮືອນເຫລົ່ານັ້ນ ແຕ່ ທ່ານ Gates ກ່າວວ່າ ພວກກໍາລັງຝ່າຍປະສົມໄດ້ທໍາ ຄວາມລະມັດລະວັງເປັນທີ່ສຸດ ເພື່ອປົກປ້ອງພວກພົນລະເຮືອນລີເບຍເວລາທໍາການໂຈມຕີນັ້ນ ໃນວັນເສົາວານນີ້ ປະທານາທິບໍດີບາຣັກໂອບາມາກ່າວວ່າ ພາລະກິດຂອງກອງທັບສະຫະ ລັດໃນລີເບຍ ກໍາລັງໄດ້ຮັບຜົນສໍາເລັດ ໃນຄໍາປາໄສທາງວິທະຍຸປະຈໍາສັບປະດາແລະທາງອິນເທີແນ໊ທຕໍ່ປະເທດຊາດນັ້ນ ທ່ານໂອ ບາມາກ່າວວ່າ ລະບົບປ້ອງກັນທາງອາກາດຂອງລີເບຍໄດ້ຖືກທໍາລາຍແລະໃຊ້ການບໍ່ໄດ້ແລ້ວ